NOEL x FOOLING AROUND

Prvi zagrebački restoran s Michelinovom zvjezdicom pridružuje se ovogodišnjem zagrebačkom Advent na Esplanadinoj terasi. Na najpopularnijoj lokaciji Fooling Around, NOEL će ove godine otići korak dalje. Naime, jedno jelo iz jesenskog jelovnika, točnije Roe Deer Ragu with Stout Beer & Yeast donosi pred mnogobrojnu publiku zagrebačkog adventa, koja će tako moći probati jedan slijed iz menija pod Michelinovom zvjezdicom.

Uz ragu, planiraju predstaviti brojna jela kreirana pod budnim okom suvlasnika i glavnog chefa Maria Mandarića koji samo za ovu manifestaciju dobiva pojačanje u obliku Ivana Temšića. Poznati nositelj prestižne titule hrvatskog MasterChefa, nekadašnji chef hvaljenog eVala 1903 restorana i mladi talentirani kuhar ponudit će nekoliko gastronomskih koncepata, lokalno prepoznatljivih, sa svojim potpisom.

Osim hrane, NOEL svoje goste planira razmaziti sjajnom kartom koktela. Podižući svako gastronomsko iskustvo na novu razinu, kokteli iz bara ovog Michelinovog restorana pripremaju se s posebnom pažnjom i stilom. Signature kokteli u raznim varijantama tako će zasigurno podići ponudu Fuliranja I barmensku scenu tijekom adventa.